**❖ Farské oznamy ❖**

**2. adventná nedeľa**

(Biblická nedeľa ǀ Liturgický týždeň: 6.12. – 12.12.2020)

▪ **Liturgický kalendár:**

*Pondelok*: Sv. Ambróza, biskupa a učiteľa Cirkvi

*Utorok*: Nepoškvrnené počatie prebl. Panny Márie, slávnosť

*Streda*: Sv. Jána Diega Cuauhtlatoatzina

*Štvrtok*: Preblahoslavenej Panny Márie Loretánskej

*Piatok*: Sv. Damaza I, pápeža

*Sobota*: O preblahoslavenej Panne Márii Guadalupskej

*Nedeľa*: 3. adventná nedeľa (*Nedeľa Gaudete-Radujte sa! / Ružová svieca i farba*)

▪ Dnešná nedeľa je *Biblickou nedeľou* a súčasne podľa dnešného rána vieme, že sv. Mikuláš má takisto svoj deň. Nech oroduje za nás a utvrdí nás v našej dobrote a štedrosti. V týždni v stredu, piatok a sobotu sú zimné kántrové dni, ktorých obsahom je duchovná obnova rodín a modlitby za pokoj a mier vo svete.

▪ V utorok 8.12. je slávnosť Nepoškvrnené počatie Panny Márie – inak to býva cirkevne prikázaný sviatok, avšak v tejto dobe sú katolíckymi biskupmi nedeľné a sviatočné bohoslužby stále dišpenzované. Sv. omše v utorok budeme mať: farský kostol Topoľčany – 6.00/8.00/11.30/17.00/18.30 hod. a filiálny kostol Nemčice: 18.00 hod.

▪ Sv. omše v našej farnosti po iné dni v týždni sú nasledovne: vo farskom kostole v Topoľčanoch sv. omše budú každý deň od pondelka do soboty: vždy ráno rorátne sv. omše o 6.00 (vrátane soboty), potom o 8.00 a večer o 18.30 hod. V nedeľu sv. omše budú vo všetkých zaužívaných časoch (6.00/7.30/9.00/10.30/18.30 hod.). Na filiálke v Nemčiciach sv. omše budú v utorok a piatok o 18.00 a v nedeľu o 9.00 hod.

▪ Dnešnú nedeľu 6.12. je o 17.00 hod. ešte priamy prenos sv. omše z nášho farského kostola – avšak bez účasti veriacich. Dnešnou nedeľou nateraz však končíme priame vysielanie bohoslužieb. Obnovené prenosy by boli opätovne vtedy, keď by prišlo k značným obmedzeniam účasti veriacich na bohoslužbách. Vyjadrujeme poďakovanie Rádiu Topoľčany, Televízii Centrál v Nitre a Axalnetu za ich súčinnú spoluprácu.

▪ Pán dekan veľmi pekne ďakuje za všetky modlitby a narodeninové blahopriania i za žičenie, ktoré objavil v aktuálnom vydaní Katolíckych novín.

▪ V týždni bolo obetované na kostol, kňazský seminár, TV Lux a obnovu sochy Panny Márie sumy 10; 20 a 2x100,- €. Vďaka tiež za podporu, ktoré ste obetovali vhodením milodaru do pokladničiek určených na dobročinné účely a kvety kostola. Z týchto milodarov sme zaplatili druhú a poslednú splátku 1250,- € na umeleckú obnovu Piety P. Márie zo Starého cintorína; takisto podporili kňazský seminár sumou 200,- € a TV Lux sumou 100,- €. A naša farnosť z minulonedeľnej zbierky určenej na Katolícku charitu odviedla úctihodnú sumu 1055,- €. S vďakou i za upratovanie kostola vyslovujeme všetkým dobrodincom vrelé poďakovanie a srdečné Pán Boh zaplať a odmeň!